Diari Oficial de la Generalitat Valenciana


Sumari del DOGV 3910, del 04-01-2001 (2000/10221)

RESOLUCIÓ de 13 de desembre de 2000, de la Direcció General d'Ordenació i Innovació Educativa i Política Lingüística, per la qual es dicten normes per a la matriculació de les dos últimes convocatòries de proves extraordinàries per a l'obtenció del títol de Graduat Escolar, a la Comunitat Valenciana.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3910

Data del DOGV
:   04-01-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/10028


Data del document
:   13-12-2000

Organisme emissor
:   Conselleria de Cultura i Educació

Tipus de document
:   Resolució

Anàlisi jurídica

 Descriptors 

:   * examen
    * títol d'estudis

RESOLUCIÓ de 13 de desembre de 2000, de la Direcció General d'Ordenació i Innovació Educativa i Política Lingüística, per la qual es dicten normes per a la matriculació de les dos últimes convocatòries de proves extraordinàries per a l'obtenció del títol de Graduat Escolar, a la Comunitat Valenciana. [2000/X10368]
  
La disposició transitòria primera de l'Ordre de 7 de juny de 2000, de la Conselleria de Cultura i Educació, per la qual es dicten normes per a la regulació i l'organització de la prova, perquè les persones majors de díhuit anys d'edat puguen obtindre directament el títol de Graduat en Educació Secundària, a la Comunitat Valenciana (DOGV de 14.6.2000), establix que en els anys 2001 i 2002 es realitzarà únicament la convocatòria de maig de proves extraordinàries per a l'obtenció del títol de Graduat Escolar.
  
La disposició final de la citada ordre autoritza la Direcció General d'Ordenació i Innovació Educativa i Política Lingüística a aplicar i desenrotllar el seu contingut.
  
En conseqüència, és necessari establir normes per a la matriculació en les dos últimes convocatòries de proves extraordinàries per a l'obtenció del títol de Graduat Escolar per a persones adultes, pel sistema lliure, per la qual cosa la Direcció General d'Ordenació i Innovació Educativa i Política Lingüística ha resolt dictar la instruccions següents:
  
Primera
  
Podran inscriure's per a la realització de les proves extraordinàries per a l'obtenció del títol de Graduat Escolar aquelles persones que complisquen díhuit anys o més l'any natural en què formalitzen la matrícula per a presentar-se a les citades proves.
  
Segona
  
Per a la matriculació en estes proves els aspirants acreditaran la seua identitat a través del DNI o passaport, del qual adjuntaran fotocòpia al formalitzar la matrícula.
  
A més a més, en el cas de tindre àrees aprovades d'octau d'EGB o de Graduat Escolar, hauran de presentar certificat acreditatiu de tindre-les superades. Així mateix, en el cas de sol·licitar l'exempció de l'àrea del valencià, hauran de presentar la documentació corresponent relacionada en l'imprés d'inscripció a estes proves que consta com a annex d'esta resolució.
  
Tercera
  
Per a poder participar en estes proves cal sol·licitar-lo, presentant l'imprés ajustat al model que figura en l'annex, el qual es trobarà a disposició dels interessats a la Conselleria de Cultura i Educació i a les direccions territorials de Cultura i Educació.
  
Quarta
  
La sol·licitud dirigida al director territorial de Cultura i Educació, pot presentar-se en el registre de la Conselleria de Cultura i Educació, a les direccions territorials de Cultura i Educació, o en qualsevol dels llocs previstos en l'article 38.4 de la Llei de Règim Jurídic de les Administracions Públiques i del Procediment Administratiu Comú. En cas de presentar-la en una oficina de correus, es farà en sobre obert a fi que la instància siga datada i segellada abans de ser certificada.
  
Quinta
  
La formalització de la matrícula es realitzarà durant el mes de març de 2001 per a la convocatòria de maig de 2001 i durant el mes de març de 2002 per a la convocatòria de maig de 2002.